Sanco maan munisipaliteite om Eskom-skuld te betaalArgieffoto: GCIS Dit volg nadat Eskom kennisgewings aan verskeie munisipaliteite in die Vrystaat, Noordwes en Noord-Kaap gestuur het om hulle in te lig dat hul kragverskaffing binnekort opgeskort sal word indien hul grootmaat-kragrekeninge nie betaal is nie. Jabu Mahlangu, woordvoerder van Sanco, het gesê dit is nie regverdig dat gemeenskappe ongerief moet verduur weens beweerde wanadministrasie of munisipaliteite se onvermoë om uitstaande skuld te betaal nie. Hy het ook beklemtoon dat munisipaliteite by hul betalingsplanne moet hou wat hulle met Eskom ooreengekom het. “Om gereelde kragonderbrekings en kragafsluitings te verduur sal verbruikers met geen ander keuse laat as om te eis dat elektrisiteit direk by Eskom aangekoop word om die risiko van elektrisiteitsaankope deur munisipaliteite uit te skakel nie,” het hy gesê. Mahlangu het Eskom aangemoedig om sy skuldinvordering doeltreffend te handhaaf en te verseker dat skuldvlakke tot ŉ minimum beperk word.